D ô v o d o v á   s p r á v a

I. Všeobecná časť

	Predkladaným návrhom nariadenia vlády Slovenskej republiky sa v záujme potreby plnenia záväzkov a potreby pripojenia sa Slovenskej republiky k opatreniam medzinárodných organizácií a v snahe transferovať do právneho poriadku Slovenskej republiky  rezolúcie Rady bezpečnosti Organizácie spojených národov č.1173/1998, ktorá uvalila finančné embargo na čelných predstaviteľov angolského hnutia UNITA a ich dospelých rodinných príslušníkov a rezolúcií č. 1267/1999, 1333/2000 a 1390/2002  na predstaviteľov a subjekty Talibanu sa navrhuje riešenie na zmrazenie vkladov a finančných zdrojov dotýkajúcich sa subjektov.

	Predložený návrh nariadenia vlády  je  v súlade s Ústavou Slovenskej republiky a medzinárodnými dohodami, ktorými je Slovenská republika zaviazaná.

	Návrh je vypracovaný v súlade so zákonom  č. 42/1980 Zb. o hospodárskych stykoch so zahraničím v znení zákona č. 483/2001 Z.z. V zmysle § 56a ods. 2 tohto zákona je povinnosťou každého dodržiavať medzinárodné sankcie.
	
	Prijatie tohto nariadenia nebude mať vplyv na  výdavkovú časť štátneho rozpočtu.

DOLOŽKA  ZLUČITEĽNOSTI

návrhu nariadenia vlády SR, ktorým sa vyhlasujú sankcie Bezpečnostnej Rady
Organizácie spojených národov. s právom Európskej únie

1.  Navrhovateľ nariadenia vlády SR :
     Vláda Slovenskej republiky.

2.  Názov návrhu nariadenia vlády SR:
     Návrh nariadenia vlády SR, ktorým sa vyhlasujú sankcie Bezpečnostnej Rady    
     Organizácie spojených národov. 

3.	Záväzky Slovenskej republiky vo vzťahu k  Európskym spoločenstvám a Európskej únii :

a)	Návrh nariadenia svojou problematikou nepatrí medzi prioritné oblasti aproximácie práva uvedené v článku 70 Európskej dohody o pridružení a svojou problematikou nepatrí ani medzi priority odporúčané v Príprave asociovaných krajín strednej a východnej Európy na integráciu  do vnútorného trhu Európskej únie. 
Problematika návrhu nariadenia vlády SR nie je taktiež upravená v Národnom programe pre prijatie acquis communautaire a v screeningu. Návrh nariadenia vlády SR sa predkladá mimo plánu Hlavných úloh vlády SR.
b)	Návrh nariadenia nevyplýva zo žiadnej negociačnej  pozície.
       
Problematika návrhu nariadenia je upravená rezolúciou bezpečnostnej Rady OSN č. 1373/2001, č. 1173/1998, ktorá uvalila  finančné embargo na čelných predstaviteľov angolského hnutia UNITA a ich dospelých rodinných príslušnikov a rezolúcie č. 1267/1999 na predstaviteľov a subjekty Talibanu sa navrhuje riešenie na zmrazenie vkladov a finančných zdrojov dotýkajúcich sa subjektov.          
 
4.   Problematika návrhu nariadenia vlády SR :   
    
a)	Je upravená v práve Európskej únie v článkoch 11 až 28 Zmluvy o EÚ, ktoré obsahujú ustanovenia o spoločnej zahraničnej a bezpečnostnej politike.
Článok 11 Zmluvy o EÚ upravuje záväzok členských štátov Európskej únie zachovávať mier a medzinárodnú bezpečnosť v súlade s princípmi charty OSN a následne v ďalších článkoch sú vymedzené kompetencie Európskej rady na zabezpečenie stanovených cieľov EÚ v oblasti spoločnej zahraničnej a bezpečnostnej politiky.

5.	Stupeň zlučiteľnosti návrhu nariadenia vlády SR s právom Európskych spoločenstiev :

b)	čiastočná zlučiteľnosť

Návrh nariadenia vlády SR vychádza zo základných princípov ustanovených v čl. 11 a nasl. Zmluvy o EÚ.

6.	Gestor:

      Ministerstvo financií SR.

7.	Účasť expertov pri príprave návrhu nariadenia vlády SR  :

     Na príprave návrhu  nariadenia vlády SR sa nezúčastnili žiadni experti. 

II. Osobitná časť

	K § 1

	Ustanovenia tohto paragrafu v súlade s § 56a zákona č. 42/1980 Zb. o hospodárskych stykoch so zahraničím v znení zákona č. 483/2001 Z.z. rieši  zmrazovanie vkladov a finančných zdrojov sankcionovaných subjektov.

	K § 2

	Nadobudnutie účinnosti predkladaného nariadenia sa navrhuje dňom vyhlásenia.